**Проекто – договор**

**Д О Г О В О Р**

**№...........**

Днес на ..................201.... г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. д-р Славчо Томов, д.м.н., с Финансов директор Ибрахим Потурлиев от една страна, наречен ВЪЗЛОЖИТЕЛ /КУПУВАЧ/**

и

.................................................................................................................................

със седалище и адрес на управление:................................................................. ...................................................., ЕИК/БУЛСТАТ, ...............................банкова сметка:.......................................................банка ...................................................

представляван от .................................................................................................., определен за изпълнител след проведено пряко договаряне за възлагане на обществена поръчка № ..............................................., от друга страна, наречен **ИЗПЪЛНИТЕЛ /ПРОДАВАЧ/**,

на основание чл. 112 и сл. от ЗОП, в вр. с чл. 68 и сл. от ППЗОП и Решение № ……….. за определяне на изпълнител, се сключи настоящият договор за следното:

**ПРЕДМЕТ. МЯСТО НА ИЗПЪЛНЕНИЕ. СРОК**

**Чл. 1.** Възложителят възлага, а Изпълнителят приема да предоставя срещу възнаграждение и при условията на този договор ***охранителни услуги включващи дейностите: физическа охрана и охрана с помощта на сигнaлно-охранителна техника/СОТ/ на обекти на Медицински университет-Плевен,*** съгласно Техническа спецификация на Възложителя /Приложение 1/ и Техническо предложение на Изпълнителя /Приложение 2/,наричани за краткост „Услугата/Услугите”, както следва:

(1) Нощна физическа охрана в делнични, почивните и празнични дни - от 19.00 ч. до 7.00 ч. на следните обекти на МУ-Плевен:

- Ректорат 1 – ул. „Кл. Охридски“ 1

- Ректорат 2 **-** ул. „Кл. Охридски“ 1

- Студентски стол и СО/студентско общежитие/ - 1 (ул. “Сергей Румянцев” № 31)

- СО/ студентско общежитие/ - 2 ( ж.к. “Дружба” )

(2) Дневна физическа охрана в делнични, почивните и празнични дни - от 07:00 ч. до 19:00 ч. - Бариера/вход-изход за автомобили/ при Ректорат 2 при МУ-Плевен, ул. „Кл. Охридски“ 1.

(3) Денонощна физическа охрана на учебен корпус и помещения на Медицински университет – Плевен в база „Проф. Марин Ганчев”, ул. “Ген. Владимир Вазов” № 91, гр. Плевен.

(4) Охрана с помoща на сигнално-охранителна техника/СОТ/, наблюдение, контрол и поддръжка на техническите средства и проверка на получените сигнали на следните обекти при МУ-Плевен, ул. „Кл. Охридски“ 1 :

- зала “Хипократ” в Ректорат 1

- УЕЦЕХ; Спортна зала

- Регистратура за класифицирана информация в Ректорат 1

- каса 1 и 2 при Ректорат 1

- Факултет „Фармация“

- каса при СО/студентско общежитие/ - 1 (ул. “Сергей Румянцев” № 31)

- каса при СО/студентско общежитие/ - 2 (ж.к. “Дружба”).

**Чл. 2.** Договорът се подписва за срок от 24/двадесет и четири/ месеца, считано от датата на подписването му.

**ЦЕНА И НАЧИН НА ПЛАЩАНЕ**

**Чл. 3.** (1) **ВЪЗЛОЖИТЕЛЯ** се задължава да заплаща на **ИЗПЪЛНИТЕЛЯ** месечна такса за услугата по предмета на договора общо/по чл.1, ал. ал.1, 2, 3 и 4/, в размер в размер …………….лв./……….. лева / без ДДС и …….лв./……………….лева./ с ДДС, съгласно ценово предложение на Изпълнителя и протокол от проведени преговори/Приложение 3/, като плащането се извършва по банков път срещу представена фактура с платежно нареждане по банкова сметка на **ИЗПЪЛНИТЕЛЯ,** както следва: …….. при условия на отложено плащане – до 30/тридесет/ дни от издаване на фактурата за съответния месец. Плащането по договора се осъществява съобразно система за разплащане СЕБРА.

**(2)** В Цената по ал.1 са включени всички разходи на ИЗПЪЛНИТЕЛЯ за изпълнение на Услугите, включително транспортни разходи, и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението, стойността на профилактиката на сигнално-охранителната техника, собственост на ВЪЗЛОЖИТЕЛЯ, стойността на ежедневната 24-часова охрана на обектите чрез сигнално-охранителна техника, техническата поддръжка на сигнално-охранителната техника, като подмяната на повредената (негодна) или унищожена СОТ е за сметка на ВЪЗЛОЖИТЕЛЯ. ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Общата стойност на договора е равна на произведението от предлаганата месечна цена от Изпълнителя умножена по броя месеци на действие на договора, както следва: ………………………………

**(4)** Посочената месечна цена е крайна, валидна за времето на изпълнение на Договора и не подлежи на промяна за срока на договора.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4. (1)** ИЗПЪЛНИТЕЛЯТ има право:

1. да получи възнаграждение в размера, сроковете и при условията по този договор;

2 да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**(2)** ИЗПЪЛНИТЕЛЯТ се задължава:

1. Да предоставя Услугите и да изпълнява задълженията си по този Договор в уговорените срокове и качествено, в съответствие с Договора и приложеният към него План за охрана;

2. Да издава фактура за дължимата сума до 20/двадесето/ число на текущият месец.

3. Да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им.

4. Да създаде съответната организация за охрана и безопасност, както и да провежда задължителен периодичен инструктаж на охранителите, съгласно Плановете за охрана.

5. Да изготвя и съхранява правила и указания за спецификата на извършваните видове охранителна дейност, утвърдени от ВЪЗЛОЖИТЕЛЯ или от упълномощен от него представител.

6. Да осигури на служителите си лична идентификационна карта със снимка, отличителен знак и униформено облекло, както и радиостанция и/или мобилен телефон; белезници и помощни средства, съгласно Закона за частната охранителна дейности Плановете за охрана;

1. Да уведомява незабавно ВЪЗЛОЖИТЕЛЯ (и/или Пом. Ректор и/или експерт БЗР, ОМП и ССИ) и съответните компетентни органи за всяка възникнала аварийна или екстремна ситуация по време на дежурството и предприема незабавни действия за отстраняване на възникналата ситуация (в това число пожари, природни бедствия и пр.);
2. Да изпълнява всички законосъобразни указания и изисквания на ВЪЗЛОЖИТЕЛЯ;
3. Да пази поверителна Конфиденциалната информация, в съответствие с уговореното в Договора;
4. Да участва във всички работни срещи, свързани с изпълнението на този Договор;

**Чл. 5.** (1)ИЗПЪЛНИТЕЛЯТ носи имуществена отговорност за намиращото се в охраняваните обекти имущество, вследствие на кражби и други престъпни посегателства, както и следствие на горното - повреди и липси от охраняваните обекти, техника, имущество на ВЪЗЛОЖИТЕЛЯ. Размерът на щетите се установява с констативен протокол, който се изготвя от комисия с представители на ВЪЗЛОЖИТЕЛЯ и ИЗПЪЛНИТЕЛЯ. Размерът на щетите се определя, както следва……….

(2) ИЗПЪЛНИТЕЛЯТ се задължава да обезщети ВЪЗЛОЖИТЕЛЯ за понесени щети (в т.ч. липси) на имущество в обектите, в случаи на несвоевременни или неправилни действия на персонала на ИЗПЪЛНИТЕЛЯ или при доказано умишлено деяние на негови служители. Размерът на щетите се установява с констативен протокол, който се изготвя от комисия с представители на ВЪЗЛОЖИТЕЛЯ и ИЗПЪЛНИТЕЛЯ.

(3) ИЗПЪЛНИТЕЛЯТ се задължава да сключи и поддържа за срока на Договора застраховка „Професионална отговорност“, която покрива всички охранявани обекти на МУ-Плевен.

**Чл. 6. (1)** Когато ИЗПЪЛНИТЕЛЯТ е обявил в офертата си, че ще използва подизпълнител, сключва договор за подизпълнение с подизпълнителите, посочени в офертата. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

(2) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(3) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**Чл. 7.** ИЗПЪЛНИТЕЛЯТ при осъществяване предмета на договора е длъжен:

1. Да осигури физическа охрана на обектите, изразяваща се в строг пропускателен и охранителен режим и ред, недопускане на нерегламентирано проникване и противоправни посегателства в обектите, съгласно Плановете за охрана;
2. Охранителната дейност да се осъществява ежедневно съгласно Плановете за охрана;
3. Служителите на ИЗПЪЛНИТЕЛЯ, осъществяващи охрана, са длъжни да следят за спазването на установения от ВЪЗЛОЖИТЕЛЯ по договора пропускателен режим при влизане и излизане от охраняваните обекти и вътрешния ред в него, като извършва следните действия:

(а) проверяват документите за самоличност на външни лица, както и багаж, товари и/или МПС/ППС и съпроводителните им документи;

(б) не допускат външни посетители в обектите извън работно време, за периода, през който не се извършва дейност в обектите, освен по преценка на ВЪЗЛОЖИТЕЛЯ и/или Пом Ректора;

(в) осъществяват периодичен обход на обектите, извършвайки проверка на най-уязвимите звена, проверка на заключващи устройства, целостта на врати и прозорци и др.;

(г) следят за изпълнение на противопожарните изисквания в обектите. При постъпване на сигнал от пожароизвестителната система или възникване на пожар в сградата, както и при установена повреда в противопожарната инсталация, дежурният охранител предприема необходимите мерки за обезпечаване безопасността на намиращите се в сградата служители и външни лица, като при необходимост участва при организиране на евакуация.

**Чл. 8.** ИЗПЪЛНИТЕЛЯТ при осъществяване предмета на договора по чл.1, ал.4/охрана с помощта на сигнално-охранителна техника – СОТ/ е длъжен:

1. ИЗПЪЛНИТЕЛЯТ се задължава да осигури непрекъснато, денонощно наблюдение на охраняваните обекти, посредством денонощен дежурен център, който следи и регистрира всички получени сигнали от сигнално охранителната техника;
2. При получаване на сигнал за посегателство върху охраняван обект, ИЗПЪЛНИТЕЛЯТ се задължава да извърши проверка за …………….. минути и да противодейства с човешки ресурси, с цел да предотврати евентуални нарушения и нанасянето на вреди на ВЪЗЛОЖИТЕЛЯ;
3. В случай на посегателство, ИЗПЪЛНИТЕЛЯТ се задължава да блокира входно-изходните и уязвимите точки на охраняван обект, за който е получен сигнал за нарушение и да осигури физическа охрана на обектите до пристигане на отговорно длъжностно лице;
4. ИЗПЪЛНИТЕЛЯТ се задължава след извършване на проверка и/или оглед, вследствие получен сигнал от сигнално охранителната техника, да уведоми до 5 минути, съответните органи /на МВР и/или противопожарната охрана и др./ при съмнения за престъпна дейност и/или пожар и др. в обектите;
5. ИЗПЪЛНИТЕЛЯТ се задължава да предоставя при поискване от ВЪЗЛОЖИТЕЛЯ информация относно времето за реакция на специализираните патрули при сигнал за нарушение в негов обект; времето на включване/изключване на СОТ в обектите;
6. ИЗПЪЛНИТЕЛЯТ се задължава да извършва периодично профилактика и да поддържа в техническа изправност монтираните в обектите охранителни съоръжения, като подмяната на повредената (негодна) или унищожена СОТ е за сметка на ВЪЗЛОЖИТЕЛЯ;
7. ИЗПЪЛНИТЕЛЯТ, след съгласуване с ВЪЗЛОЖИТЕЛЯ, има право да прави необходимите изменения и допълнения в плана за охрана на обектите, както и в СОТ с цел подобряване условията и увеличаване надеждността на охраната;
8. ИЗПЪЛНИТЕЛЯТ има право да осъществява контрол върху охраната по всяко време, по начин и със средства, които по негова преценка са необходими и достатъчни за изпълнение на поетите с Договора задължения;
9. ИЗПЪЛНИТЕЛЯТ е длъжен да запази в тайна условията и начина на използване на СОТ.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** (1) **ВЪЗЛОЖИТЕЛЯ** се задължава да заплаща на **ИЗПЪЛНИТЕЛЯ** месечна абонаментна такса за услугата по предмета на договора, съгласно посоченото в чл. 3 от настоящият договор.

(2) ВЪЗЛОЖИТЕЛЯТ е длъжен да оказва съдействие на ИЗПЪЛНИТЕЛЯ, свързано с организацията за изпълнение предмета на Договора, включително, но не само:

1. да осигури достъп до обектите, предмет на охрана по Договора;
2. да предостави информация за лицата имащи достъп до обектите, правото на достъп за външни лица, задълженията на работещите в обектите, както и друга необходима информация свързана с техническите характеристики на обектите, работно време, пропускателен режим и др.;
3. да запази в тайна на условията и начина на охрана на обектите.

**Чл. 10.** При намаляване обема на работа, режима на охраната, броя на охраняваните обекти, както и на минималната работна заплата, **ВЪЗЛОЖИТЕЛЯ** има право да иска от **ИЗПЪЛНИТЕЛЯ** намаляване на месечната абонаментна такса.

**Чл. 11.** **ВЪЗЛОЖИТЕЛЯ** е длъжен системно да извършва оглед на врати, прозорци, огради, осветление и своевременно да отстранява нередностите, както и да информира незабавно **ИЗПЪЛНИТЕЛЯ** за изменения в обстановката на охраняваните обекти, имащи отношение към сигурността му.

**Чл. 12.** При констатиране на нарушение **ВЪЗЛОЖИТЕЛЯ** незабавно да информира ръководството на **ИЗПЪЛНИТЕЛЯ** и до пристигането на негов представител да не предприема никакви действия, включително и разпространяване на информация.

**Чл. 13.** **ВЪЗЛОЖИТЕЛЯ** има право по всяко време да проверява дейността на ИЗПЪЛНИТЕЛЯ по отношение изпълнение предмета на договора и състоянието на охраняваните обекти

**ОТГОВОРНОСТИ. ГАРАНЦИЯ ЗА ИЗПЪЛНЕНИЕ**

**Чл. 14. (1)** При забавяне плащането на услугата с повече от 90 дни **ВЪЗЛОЖИТЕЛЯТ** дължи законната лихва, съгл. ПМС 426/18.12.2014 г. за определяне размера на законната лихва по просрочени задължения в левове, върху неизплатената сума за срока на забавата.

**(2)** Не сесчита за забава просрочено плащане от странана ВЪЗЛОЖИТЕЛЯ при прилагане системата за разплащане СЕБРА.

**Чл. 15. (1)** При неизпълнение на задълженията, както и в случаите на лошо, частично и забавено изпълнение на задълженията, произхождащи от този договор ИЗПЪЛНИТЕЛЯТ дължи на ВЪЗЛОЖИТЕЛЯТ неустойка в размер на 0,1 % на ден върху стойността за срока за неизпълнение.

**(2)** Неустойките се заплащат незабавно, при поискване от Възложителя, по следната банкова сметка IBAN: BG89 BUIB 7889 3318 3072 00; BIC: BUIB BGSF; Банка: „ОББ“ АД - клон Плевен В случай че банковата сметка на Възложителя не е заверена със сумата на неустойката в срок от 14 /четиринадесет/ дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

**(3)** Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

**Чл. 16.** При подписването на този договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 1% (едно на сто) от стойността на договора по чл. 3, ал. 3, а именно …………. лв., която служи за обезпечаване на изпълнението на задълженията на **ИЗПЪЛНИТЕЛЯ** по договора.

**Чл. 17. (1)** В случай на изменение на договора, извършено в съответствие с този договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 5 (пет) дни от подписването на допълнително споразумение за изменението.

**(2)** Действията за привеждане на гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 18 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 19 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 20 от Договора.

**Чл. 18.** Когато като гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

IBAN: BG96 BUIB 7889 3318 3072 03

BIC: BUIBBGSF

Банка: „ОББ“ АД - клон Плевен.

**Чл. 19. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция, която да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на гаранцията за изпълнение по този договор;

2. да бъде със срок на валидност за целия срок на действие на договора, плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 20. (1)** Когато като гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този договор чрез покритие на отговорността на **ИЗПЪЛНИТЕЛЯ,** като застрахователната премия следва да е изплатена изцяло (не се допуска разсрочено плащане) и неможе да бъде използвана за обезпечение на отговорността на изпълнителя по друг договор.

2. да бъде със срок на валидност за целия срок на действие на Договора, плюс 30 (тридесет) дни след прекратяването на договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 21. (1) ВЪЗЛОЖИТЕЛЯТ** освобождава гаранцията за изпълнение в срок до 20 (*двадесет*) дни след приключване/прекратяване на изпълнението на договора, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 5, ал. 2 от договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**(3)** Гаранцията не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 22. (1) ВЪЗЛОЖИТЕЛЯТ** има право да задържи съответна част и да се удовлетвори от гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**(2)** При едностранно прекратяване на договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по договора сумата от гаранцията се усвоява изцяло като обезщетение за прекратяване на договора.

**(3)** **ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за изпълнение.

**(4)** В случай, че неизпълнението на задълженията по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**Чл. 23.** Когато **ВЪЗЛОЖИТЕЛЯТ** се е удовлетворил от гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 3 (три) дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 16 от договора.

**Чл. 24. ВЪЗЛОЖИТЕЛЯТ** не дължи лихва за времето, през което средствата по гаранцията за изпълнение са престояли при него законосъобразно.

**ПОДИЗПЪЛНИТЕЛИ[[1]](#footnote-1)**

**Чл. 24А.** (1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор и на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Чл. 24Б.** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

* приложимите клаузи на Договора са задължителни за изпълнение от подизпълнителите;
* действията на Подизпълнителите няма да доведат пряко или косвено до неизпълнение на Договора;
* при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 24В.** (1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал. 2 Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал. 2, когато искането за плащане е оспорено, до момента на отстраняване на причината за отказа.

**ПРЕКРАТЯВАНЕ. ОБЩИ УСЛОВИЯ**

**Чл. 25.** Страните по договора се задължават да бъдат лоялни една към друга, да не разпространяват информация относно финансовите си, икономически и други отношения, които биха засегнали интересите на всяка от тях пред трети лица.

**Чл. 26. (1)** Договорът се прекратява:

1. с изтичане на уговореният срок;

2. по взаимно съгласие между страните, изразено в писмена форма;

3. от Възложителя, с тридесетдневно писмено предизвестие;

4. от Изпълнителя, с /3/ три месечно писмено предизвестие

5. Едностранно от Възложителя, без предизвестие:

5.1. в случай, че Изпълнителят бъде лишен от право да упражнява дейността си;

5.2. когато Изпълнителя ползва подизпълнител, без да е декларирал това в офертата си;

5.3. когато е необходимо съществено изменение на поръчката, което не позволява договорът или рамковото споразумение да бъдат изменени на основание чл. 116, ал. 1;

5.4. когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1, въз основа на които е следвало да бъде отстранен от процедурата;

5.5. когато поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

5.6. при системно неизпълнение или системно лошо изпълнение на задълженията по договора от Изпълнителя;

6. с окончателното му изпълнение;


(2) В случаите по ал. 1, т. 5.4 и 5.5 възложителят не дължи обезщетение за претърпените вреди от прекратяването на договора или рамковото споразумение.

**Чл. 27.** Настоящият договор не може да бъде изменян, освен по изключение в случаите на чл. 116 ЗОП.

**Чл. 28.** (1) Когато неизпълнението на този договор се дължи на възникването на непреодолима сила или непредвидени обстоятелства, изпълнението на задълженията по него на всяка от страните се спират за времето на действието на непреодолимата сила или непредвиденото обстоятелство.

(2) Непреодолима сила са обстоятелства от извънреден характер, което възниква след подписването на този договор и страните при полагане на дължимата грижа не са могли или не са били длъжни да ги предвидят или предотвратят, като пожар/изкл. е умишлен/, наводнение или друго природно бедствие, стачки, саботаж, бунтове, граждански вълнения, състояние на война, ембарго и др.

(3) Непредвидени обстоятелства са обстоятелствата, възникнали след сключване на договора, независимо от волята на страните, които не са могли да бъдат предвидени и правят невъзможно изпълнението при договорените условия.



1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)